Kreu i PD, Lulzim Basha ka zhvilluar ditën e sotme takim me përfaqësues të bizneseve në Durrës.
Gjatë bashkëbisedimit me pronarin e një fabrike në qytetin bregdetar, Basha shpalosi planin e PD për ta kthyer ekonominë dhe biznesin në rrugën e normalitetit dhe rimëkëmbjes. Basha u shpreh se sot energjia ndodhet në kolaps për shkak të korrupsionit.
"1 mijë zyrtarë të shtetit që rrinë me vula në xhep. Turp i zotit. As në kohët e Tanzimatit s'ka qenë kështu. As në kohët e, ç'të them ?! As në Mesjetë nuk ka qenë që 1 mijë zyrtarë të shtetit, funksionarë të shtetit mbajnë vula në xhep, që me çdo hap që hedh , me çdo frymë që merr, me çdo lugë që fut në gojë , thotë shteti prit. Prit këtu, prit aty. Lëre këtë autorizim aty. Gjëja e parë që do bëjmë është thjeshtimi i kësaj.
Energjia është gjithashtu prioritet. Energjia ka qenë prioritet prej dekadash, për çdo ekonomi që ka bërë përpara dhe çdo ekonomi që duhej të bëjë përpara, energjinë duhet ta ketë a , b , c-në. Duhet ta ketë bazament. Në qoftë se ti energjinë e ke në kolaps siç e kemi sot ne, harroje që mund të ecim përpara. Dhe ne kemi kolaps pikërisht për shkak të këtij mentaliteti dhe korrupsionit që dikton ky mentalitet", tha Basha./CNA.al